CELEX: 62021CN0612
Language: sk
Date: 2021-09-30 00:00:00
Title: Vec C-612/21: Návrh na začatie prejudiciálneho konania, ktorý podal Naczelny Sąd Administracyjny (Poľsko) 30. septembra 2021 – Gmina O./Dyrektorowi Krajowej Informacji Skarbowej

28.2.2022   
            
            
               SK
            
            
               Úradný vestník Európskej únie
            
            
               C 95/6
            
         
      Návrh na začatie prejudiciálneho konania, ktorý podal Naczelny Sąd Administracyjny (Poľsko) 30. septembra 2021 – Gmina O./Dyrektorowi Krajowej Informacji Skarbowej
      (Vec C-612/21)
      (2022/C 95/10)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Naczelny Sąd Administracyjny
      
         Účastníci konania pred vnútroštátnym súdom
      
      
         Žalobca: Gmina O.
      
         Žalovaný: Dyrektor Krajowej Informacji Skarbowej
      
         Prejudiciálne otázky
      
      
                  1.
               
               
                  Majú sa ustanovenia smernice Rady 2006/112/ES z 28. novembra 2006 o spoločnom systéme dane z pridanej hodnoty (1), najmä jej článok 2 ods. 1, článok 9 ods. 1 a článok 13 ods. 1 tejto smernice vykladať v tom zmysle, že obec (orgán verejnej moci) koná ako zdaniteľná osoba na účely DPH, keď realizuje projekt, ktorého cieľom je zvýšenie podielu obnoviteľných zdrojov energie prostredníctvom občianskoprávnej zmluvy uzavretej s vlastníkmi nehnuteľnosti, ktorou sa obec zaväzuje zrealizovať a inštalovať systémy obnoviteľnej energie na ich nehnuteľnostiach a po určitom čase previesť vlastnícke právo k týmto systémom na vlastníkov nehnuteľností?
               
            
                  2.
               
               
                  V prípade kladnej odpovede na prvú otázku, má sa do základu dane v zmysle článku 73 tejto smernice zahrnúť dofinancovanie z európskych prostriedkov, ktoré obec (orgán verejnej moci) dostala na realizáciu projektov týkajúcich sa obnoviteľných zdrojov energií?
               
            
         (1)  Ú. v. EÚ L 347, 2006, s. 1.